Kif għelibt il-ħondog kulturali bejn tliet ilsna fit- traduzzjoni tiegħi tar-rumanz ta' Charlotte Link Der Beobachter/In-Nemmies Fl-ewwel parti tal-preżentazzjoni tiegħi, nibda bil-kelma Ġermaniża għal traduzzjoni i.e dbersetzen li għandha żewġ tifsiriet skont fejn wieħed jitfa' l-aċċent 1) tieħu nies jew oġġetti minn post għal ieħor (aċċent fuq iiber) u 2) taqleb minn ilsien għal ieħor (aċċent fuq setzen). Dawn iż-żewġ tifsiriet, barra li huma marbutin ma' xulxin, imorru tajjeb ħafna ukoll mat-tema tal-konferenza 'Breaking Barriers' fis-sens ta' 'breaking barriers through translation' jew kif wieħed jegħleb il-ħondoq kulturali bejn tliet ilsna (Ġermaniż/Ingliż/Malti) meta jkun qed jaqleb minn ilsien għal ieħor. Dan jien għamiltu fl-aħħar traduzzjoni tiegħi tar-rumanz polizjesk 'Der Beobachter'/In-Nemmies tal-awtriċi internazzjonalment magħrufa Charlotte Link li twieldet Frankfurt u wara karriera brillanti bħala avukatessa, bdiet tikteb rumanzi polizjeski kif ukoll dwar il-ħajja kontemporanja li għamluha magħrufa mad-dinja kollha. Ir-rumanz miktub bil-Ġermaniz imma Charlotte Link ambjentatu bħal ħafna mill- kotba l-oħra tagħa, l-Ingilterra, u b'hekk ħolqitli problema oħra biex insib kliem ta' kulturi oħra li fil-Malti m'għandnix u biex negħleb il-ħondog lessikali u kulturali li jifred dawn it-tliet ilsna magħżulin għal kollox minn xulxin (indo-germanic, anglo- saxon, semitic/romance). Fejn stajt, użajt il-kelma bil-Malti, drabi oħra il-kelma bl-Ingliż, l-aktar jekk din tkun daħlet u ġiet aċċettata f'ilsienna, drabi oħra kelli jew noħloq kelma ġdida jew nipparafrażizza. Dan kollu spjegajtu f'nota tat-traduttur li hemm fil-bidu tar-rumanz u wrejtu permezz ta' xi eżempji waqt il-preżentazzjoni.